স্টাফ রিপোর্টার ॥ সাবেক অর্থমন্ত্রী শাহ এএমএস কিবরিয়া হত্যা মামলায় নিহত সিদ্দিক আলীর স্ত্রীসহ দুইজন সাক্ষ্য দিয়েছেন। গতকাল বৃহস্পতিবার সকাল সাড়ে ১০টা থেকে সিলেট বিভাগীয় দ্রুত বিচার ট্রাইব্যুনালের বিচারক মকবুল আহসানের আদালতে সাক্ষ্যগ্রহণ শুরু হয়। দুইজনের সাক্ষ্যগ্রহণ শেষে আদালত আগামী ২৮ সেপ্টেম্বর পরবর্তী সাক্ষ্যগ্রহণের তারিখ ধার্য্য করেছেন। যারা সাক্ষ্য দিয়েছেন তারা হলেন, নিহত আওয়ামী লীগ নেতা সিদ্দিক আলীর স্ত্রী সুরতা বানু ও আজিজুর রহমান লেচু। সিলেট বিভাগীয় দ্রুত বিচার ট্রাইব্যুনালের পিপি কিশোর কুমার কর জানান, বৃহস্পতিবার সকাল সাড়ে ১০টা থেকে আদালতে সাক্ষ্যগ্রহণ শুরু হয়। আদালতে সাক্ষ্য দেন ভিকটিম সিদ্দিক আলীর স্ত্রীসহ দুইজন। আলোচিত মামলায় এ পর্যন্ত ৩৪ জনের সাক্ষ্যগ্রহণ করা হয়েছে। কিবরিয়া হত্যা মামলার ৩২ আসামির মধ্যে ৮ জন জামিনে, ১৪ ...